Achmad Yusuf

Mayor Jènderal TNI (Purn.) Achmad Yusuf (19 Oktober 1919 – 4 Mèi 1982) panèka sèttong perwira tèngghi angkatan darat bân diplomat ḍâri Inḍonèsia. Panjhânnângèpon ajhâbhât mènangka Mentèri Pardhâghângan Ḍâlem Naghârâ sâkalighus mènangka Koasa Mentèri Pardhâghângan Lowar Naghârâ ḍâri taon 1965 kantos 1966. Panjhânnângèpon pas atugas è Thailand mènangka Dhuta Bhâsar Inḍonèsia kaangghuy Thailand ḍâri taon 1967 kantos 1969. 

 Karèr Militèr 
Achmad èlahèrraghi è tangghâl 19 Oktober 1919. Achmad ampon abhâktè è ḍâlem militèr è kasatuwan Tentara Keamanan Rakyat (TKR) sajjhek taon 1945. È taon 1952, Achmad sè aghâḍhuwân pangkat mayor èpajhâlân ḍâ’ Belândhâ ka’angghuy ngerassa’aghi paḍhiḍhighân militèr lanjudhân è Sakola Tèngghi Militèr (Hogere Krijgsschool). Panjhânnângèpon nammattaghi panḍhiḍhighânna è taon 1953 bân ètempattaghi è Markas Bhâsar Angkatan Darat sâmarèna abâli ḍâ’ Inḍonèsia.

È bulân Januwari 1959, Achmad sè atugas è sèksi râncana, opèrasi, bân latèyan ètunju’ dhâddhi angghuta Panitia Material Angkatan Darat, sèttong panitia sè èbentu' ka’angghuy nèngghu sarta ngosollaghi perubahan ḍâ’ sistem logistik angkatan darat. Sâbulân sâmarèna ghânika, Achmad ètunju’ dhâddhi sèkrètaris Ḍèwan Panalèktighân bân Pangâmbângan Angkatan Darat sè mènangka dhâddi molaèna Ḍinas Panalèktighân bân Pangâmbângan Angkatan Darat.

 Sombher